Ես սա արդեն երկու տարվա պատմություն եմ ասում, սակայն չպետք է այսպես շարունակվի: Ես չգիտեմ, թե ինչպես ասեմ, որ ժողովուրդը չհուսահատվի եւ հակառակորդը չիմանա այս մասին, բայց սա իրողություն է: Մեր ժողովրդի մի մասը 2016 թվականից հետո գիտակցելով, որ մի բան պատահելուց հետո այս իշխանությունը չի կարող բան անել, սկսեց արտագաղթել երկրից: Այս ամենը, ինչ-որ ձեզ ասում եմ, ես տեղեկանքով զեկույցի նման ներկայացրել եմ նախագահին, ինչ-որ բան ընդունել են, ինչ-որ բան չեն ընդունել: Հիմա, այո, առաջնագիծը այնպիսին չէ, ինչպես առաջ, հիմա արդեն կա 2-րդ գիծ, 3-րդ գիծ, բայց սա բավարար չէ: